smcproject/ml-wiki-sentences huggingface dataset:
സ്ട്രൈ വേദി തീയതി അവലംബം 1 200* സച്ചിൻ ടെണ്ടുൽക്കർ ഇന്ത്യ ദക്ഷിണാഫ്രിക്ക ആദ്യം 136.05 ക്യാപ്റ്റൻ രൂപ് സിങ് സ്റ്റേഡിയം , ഗ്വാളിയർ 24 ഫെബ്രുവരി 2010 2 219 വിരേന്ദർ സെവാഗ് ഇന്ത്യ വെസ്റ്റ് ഇൻഡീസ് ആദ്യം 146.98 ഹോൾക്കർ സ്റ്റേഡിയം , ഇൻഡോർ 8 ഡിസംബർ 2011 3 209 രോഹിത് ശർമ ഇന്ത്യ ഓസ്ട്രേലിയ ആദ്യം 132.28 എം. ചിന്നസ്വാമി സ്റ്റേഡിയം , ബെംഗളുരു 2 നവംബർ 2013 4 264 രോഹിത് ശർമ ഇന്ത്യ ശ്രീലങ്ക ആദ്യം 152.60 ഈഡൻ ഗാർഡൻസ് , കൊൽക്കത്ത 13 നവംബർ 2014 5 215 ക്രിസ് ഗെയ്ൽ വെസ്റ്റ് ഇൻഡീസ് സിംബാബ്‌വെ ആദ്യം 146.30 മനുക ഓവൽ , കാൻബറ 24 ഫെബ്രുവരി 2015 6 237* മാർട്ടിൻ ഗപ്റ്റിൽ ന്യൂസിലൻഡ് വെസ്റ്റ് ഇൻഡീസ് ആദ്യം 145.40 വെല്ലിങ്ടൺ റീജിയണൽ സ്റ്റേഡിയം , വെല്ലിംഗ്ടൺ 21 മാർച്ച് 2015 7 208* രോഹിത് ശർമ ഇന്ത്യ ശ്രീലങ്ക ആദ്യം 135.95 പഞ്ചാബ് ക്രിക്കറ്റ് അസോസിയേഷൻ സ്റ്റേഡിയം , മൊഹാലി 13 ഡിസംബർ 2017 8 210* ഫഖർ സമാൻ പാകിസ്താൻ സിംബാബ്‌വെ ആദ്യം 134.62 ക്വീൻസ് സ്പോർട്ട്സ് ക്ലബ് , ബുലവായോ 20 ജൂലൈ 2018 അവലംബം
ഏകദിന ക്രിക്കറ്റ് ഇംഗ്ലീഷ് വിലാസം https://ml.wikipedia.org/wiki/Limited_overs_cricket മെൽബൺ ക്രിക്കറ്റ് ഗ്രൗണ്ടിൽ ഇന്ത്യയും ഓസ്ട്രേലിയയും തമ്മിൽ നടന്ന ഒരു ഏകദിന മത്സരം
ഒരു ദിവസം മാത്രം നീണ്ടുനിൽക്കുന്ന ക്രിക്കറ്റ് മത്സരം ആണ് ഏകദിന ക്രിക്കറ്റ് .
പരമാവധി 20 മുതൽ 50 ഓവറുകളാണ് സാധാരണയായി ഏകദിന മത്സരങ്ങളിലെ ഒരിന്നിംഗ്സിൽ ഉണ്ടാവുക.
ഓവറുകളുടെ പരമാവധി എണ്ണം ഇതിനേക്കാൾ കൂടിയതും കുറഞ്ഞതുമായ മത്സരങ്ങളും അത്ര വ്യാപകമല്ലെങ്കിലും നിലവിലുണ്ട്.
ഇരുടീമുകളും ഈ നിശ്ചിത ഓവർ ഇന്നിംഗ്സ് കളിക്കുന്നതിനാൽ മത്സരഫലം അന്നു തന്നെ അറിയാൻ കഴിയും.
കാലാവസ്ഥാ പ്രശ്നങ്ങൾ ഉണ്ടെങ്കിൽ പ്രധാന മത്സരങ്ങൾ, അന്താരാഷ്ട്രവും ആഭ്യന്തരവും, അടുത്ത ദിവസങ്ങളിലേക്ക് മാറ്റി വെക്കാറുണ്ട്.
ഇരുപതാം നൂറ്റാണ്ടിന്റെ അവസാനത്തിലാണ് ക്രിക്കറ്റിന്റെ ഈ രൂപം ഉത്ഭവിച്ചത്.
1960 -ൽ ഇംഗ്ലീഷ് കൗണ്ടി ടീം ആണ് ആദ്യമായി ഏകദിന ക്രിക്കറ്റ് മത്സരരം നടത്തിയത്.
ആദ്യ അന്താരാഷ്ട്ര ഏകദിന മത്സരം 1971 ൽ മെൽബൺ ക്രിക്കറ്റ് ഗ്രൗണ്ടിൽ വെച്ച് ഇംഗ്ലണ്ടും ഓസ്ട്രേലിയയും തമ്മിൽ നടന്നു.
മൂന്നാം ടെസ്റ്റിന്റെ ആദ്യ മൂന്നു ദിവസത്തേയും കളി മഴമൂലം നടക്കാതിരുന്നപ്പോൾ ആ മത്സരം ഉപേക്ഷിക്കാൻ അധികാരികൾ തീരുമാനിച്ചു.
അതിനു പകരമായി ഇരു ടീമിനും 40 ഓവറുകൾ വീതം നൽകി ഒരു ഏകദിന മത്സരം അവർ സംഘടിപ്പിച്ചു.
8 പന്തുകൾ അടങ്ങിയതായിരുന്നു അന്നത്തെ ഒരു ഓവർ.
ആ മത്സരത്തിൽ ഓസ്ട്രേലിയ 5 വിക്കറ്റുകൾക്ക് ജയിച്ചു.
1970 കളുടെ അവസാനത്തിൽ കെറി പാക്കർ , വേൾഡ് സീരീസ് ക്രിക്കറ്റ് മത്സരം സംഘടിപ്പിച്ചു.
ഏകദിന ക്രിക്കറ്റിന്റെ പ്രത്യേകതകളായ വിവിധ വർണ്ണങ്ങളിലുള്ള വസ്ത്രങ്ങൾ, രാത്രിയിൽ ഫ്ലഡ്‌ലൈറ്റിനടിയിൽ നടത്തുന്ന മത്സരങ്ങൾ മുതലായവ ഈ പരമ്പരയിലൂടെയാണ് ഉരുത്തിരിഞ്ഞുവന്നത്.
എല്ലാ ടീമുകളും ഒരിക്കൽ മാത്രം ബാറ്റ് ചെയ്യുന്നു.
ഓരോ ഇന്നിംഗ്സിലേയും പരമാവധി ബാറ്റ് ചെയ്യാവുന്ന ഓവറുകൾ പരിമിതപ്പെടുത്തിയിരിക്കുന്നു.
അന്താരാഷ്ട്ര ഏകദിന മത്സരത്തിൽ അത് 50 ഓവറുകളാണ്.
പല ആഭ്യന്തര മത്സരങ്ങളിൽ അത് 40 നും 60 നും ഇടയിലും ആയിരിക്കും.
ബൗളിംഗ് പരിമിതികൾ ചരിത്രം അന്താരാഷ്ട്ര ഏകദിനങ്ങൾ അന്താരാഷ്ട്ര ഏകദിന പരമ്പരകൾ ആഭ്യന്തര മത്സരങ്ങൾ ലിസ്റ്റ് എ ഓസ്ട്രേലിയ ബംഗ്ലാദേശ് ഇംഗ്ലണ്ട് ഇന്ത്യ ന്യൂസിലൻഡ് പാകിസ്താൻ ദക്ഷിണാഫ്രിക്ക ശ്രീലങ്ക വെസ്റ്റ് ഇൻഡീസ് സിംബാബ്‌വേ ഏകദിന റെക്കോർഡുകൾ അവലംബം ക്രിക്കറ്റ് കവാടം ↑ ↑
ക്രിക്കറ്റുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഏകദൈവവിശ്വാസം ഇംഗ്ലീഷ് വിലാസം https://ml.wikipedia.org/wiki/Monotheism വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു ദൈവം മാത്രമേ ഉള്ളൂ എന്ന വിശ്വാസമാണ്‌ ദൈവശാസ്ത്രത്തിൽ ഏകദൈവവിശ്വാസം എന്നറിയപ്പെടുന്നത്.
സെമിറ്റിക് മതങ്ങളായ ജൂതമതം , ക്രിസ്തുമതം , ഇസ്‌ലാം എന്നിവയുടെ വിശ്വാസസംഹിതയിൽ ഏകദൈവവിശ്വാസത്തിന്‌ പ്രധാന സ്ഥാനമുണ്ട്.
ബഹുദൈവവിശ്വാസമാണ്‌ ഇതിന്‌ വിപരീതമായ വിശ്വാസം.
ഏകദൈവവിശ്വാസം പിൻതുടരുന്ന മതങ്ങൾ ഒരു ദൈവത്തിന്‌ ഒന്നിലധികം രൂപങ്ങൾ കൽപിച്ചേക്കാം.
ഏകനായ ദൈവത്തിൽ വ്യതിരിക്തമായി പിതാവ്, പുത്രൻ, പരിശുദ്ധാത്മാവ് എന്നിങ്ങനെ മൂന്ന് ആളുകൾ അടങ്ങിയിരിക്കുന്നു എന്ന ക്രിസ്തുമതത്തിലെ ത്രിത്വവിശ്വാസം ഇതിന്‌ ഉദാഹരണമാണ്‌.
എന്നാൽ ജൂതമതം , ഇസ്‌ലാം , യഹോവയുടെ സാക്ഷികൾ എന്നിവയിൽ ദൈവത്തിന്റെ എല്ലാ രീതിയിലുമുള്ള ഏകത്വം അടിസ്ഥാനപരമായുള്ളതാണ്‌.
ഏകദൈവവിശ്വാസത്തിന്റെ രൂപാന്തരങ്ങൾ Henotheism : ഒന്നിലധികം ദൈവങ്ങളുടെ അസ്തിത്വം അംഗീകരിച്ച് ഒരു ദൈവത്തെ മാത്രം ആരാധിക്കുക Deism : ഈ ലോകത്തിലെ കാര്യങ്ങളിൽ കൈകടത്താത്ത, വ്യക്തിത്വമില്ലാത്ത, ഏക ദൈവത്തിലുള്ള വിശ്വാസം Pantheism : പ്രപഞ്ചം തന്നെ ദൈവമാണ്‌ എന്ന വിശ്വാസം.
പ്രകൃതിയിൽ നിന്ന് വിഭിന്നനും പ്രകൃതിക്ക് അതീതനുമായുള്ള ഒരു ദൈവത്തിന്റെ അസ്തിത്വം നിരാകരിക്കുന്നു Panentheism : ഏകദൈവം പ്രപഞ്ചത്തിന്റെ എല്ലാ ഭാഗങ്ങളിലുമുണ്ടെന്നും എന്നാൽ കാലത്തിനും അതീതമായി അതിനുപുറത്തും ദൈവത്തിന്‌ അസ്തിത്വമുണ്ട് എന്നുമുള്ള വിശ്വാസം Monistic Theism : Panteism, Panentheism എന്നിവയുടെ മിശ്രണമായി, എന്നാൽ ദൈവത്തിൽ വ്യക്തിത്വം ആരോപിക്കാത്ത, വിശ്വാസം.
ഹിന്ദുമതത്തിലെ ദൈവവിശ്വാസം ഇതാണ്‌ Substance monotheism : വിവിധ ദൈവങ്ങളുണ്ടെന്നും എന്നാൽ അവയെല്ലാം അടിസ്ഥാനപരമായി ഒരേ അന്തസ്സാരത്തിന്റെ രൂപങ്ങളാണെന്നുമുള്ള വിശ്വാസം ക്രിസ്തുമതത്തിലെ ത്രിത്വവിശ്വാസം ഇതുകൂടി കാണുക ഇസ്‌ലാം മതത്തിലെ ദൈവസങ്കൽപ്പം ത്രിത്വം
മതങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഏകത്വവാദം
ദൈവത്തിന് ഏക വ്യക്തിത്വവും ( ഗ്രീക്ക് : Προσωπόν ) ഏക അസ്ഥിത്വവും ( ഗ്രീക്ക് : υπόσταση ) മാത്രമേ ഉള്ളൂ എന്ന് പഠിപ്പിക്കുന്ന ക്രൈസ്തവ ദൈവശാസ്ത്ര സിദ്ധാന്തമാണ് ഏകത്വവാദം അഥവാ മൊണാർക്കിയനിസം.
ത്രിത്വവിശ്വാസത്തെ ഈ സിദ്ധാന്തം നിരാകരിക്കുന്നു.
മുഖ്യധാരാ ക്രൈസ്തവ സഭകൾ പിന്തുടരുന്ന ത്രിത്വവിശ്വാസം നിർവചിക്കുന്നത് അനുസരിച്ച് ദൈവത്തിലെ മൂന്ന് വ്യക്തികളായ പിതാവും പുത്രനും പരിശുദ്ധാത്മാവും സഹസ്ഥിരരും ( ഇംഗ്ലീഷ് : co-eternal ), സത്തയിൽ ഐക്യമുള്ളവരും ( ഇംഗ്ലീഷ് : consubstantial ), സഹസ്ഥിതരും ( ഇംഗ്ലീഷ് : co-immanent ) ആയ തുല്യരായ ദൈവിക അസ്ഥിത്വങ്ങളാണ്.
ഏകനാഥ് സോൾക്കർ ഇംഗ്ലീഷ് വിലാസം https://ml.wikipedia.org/wiki/Eknath_Solkar
ഇന്ത്യൻ ക് രിക്കറ്റിലെ ഒരു ഓൾ റൗണ്ടർ ആയ ഏകനാഥ് സോൾക്കർ മഹാരാഷ്ട്രയിലെ മുംബൈയിൽ ജനിച്ചു.
(മാർച്ച്18, 1948 – ജൂൺ 26, 2005 ) ഇന്ത്യയ്ക്കു വേണ്ടി 27 ടെസ്റ്റ് മത്സരങ്ങളും 7 ഏകദിനമത്സരങ്ങളും സോൾക്കർ കളിച്ചിട്ടുണ്ട്.
ബാറ്റ്സ്മാന്റെ ഏറ്റവും അടുത്ത് ഫീൽഡ് ചെയ്യുന്നതിനുള്ള സോൾക്കറുടെ പ്രാഗല്ഭ്യം (close fielding)ഇംഗ്ലണ്ടുമായുള്ള 1971 ലെ ഓവൽ ടെസ്റ്റിൽ ഇന്ത്യയ്ക്കു തുണയായിട്ടുണ്ട്. 'ഞാൻ കണ്ടതിൽ വച്ച് ഷോട്ട് ലെഗ് സ്ഥാനത്ത് ഫീൽഡുചെയ്യുന്ന ഏറ്റവും മികച്ച കളിക്കാരൻ' എന്ന് ടോണി ഗ്രെഗ് ഒരിയ്ക്കൽ സോൾക്കറെ വിശേഷിപ്പിയ്ക്കുകയുണ്ടായി.
27 മത്സരങ്ങളിലായി 53 ക്യാച്ചുകൾ സോൾക്കർ എടുത്തിട്ടുണ്ട്.20 ടെസ്റ്റുകളിലധികം കളിച്ച വിക്കറ്റ് കീപ്പറല്ലാത്ത കളിക്കാരെ സംബന്ധിച്ച് വിലയിരുത്തുമ്പോൾ ഇത്  ടെസ്റ്റ്കളിയിലെ മികച്ച ശരാശരിയാണെന്നു കാണാം.
അവലംബം പുറം കണ്ണികൾ ഏകനാഥ് സോൾക്കർ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Eknath Solkar at Cricket Archive
ഏകപാത്രനാടകം
ഒരു നടൻ(നടി) തന്നെ മുഴുവൻ കഥാപാത്രങ്ങളേയും അവതരിപ്പിക്കുന്ന നാടകമാണ് ഏകപാത്രനാടകം .
ഏകപാത്രനാടകങ്ങൾ ചെയ്യുന്ന പുരുഷൻമാർ വളരെപ്പേർ ഉണ്ടെങ്കിലും സ്തീകൾ അപൂർവ്വമായേ ഉള്ളു.
കേരളത്തിലെ പ്രസിദ്ധ ഏകാപത്ര നാടകപ്രവർത്തകർ രജിത മധു (നാടകങ്ങൾ : (1) അബൂബക്കറിന്റെ ഉമ്മ പറയുന്നു (2) ക്ലാരക്കുഞ്ഞമ്മ) എൻ.കെ. സജീവ്‌ (നാടകം : ബാബുരാജ്) കെ.പി.ശശികുമാർ (നാടകം : ദയവായി) ഹരിദാസ് കുണ്ടംകുഴി പ്രദീപ്‌ നളന്ദ (നാടകം : ഒരേ ഒരിന്ത്യ, ഒരൊറ്റ ജനത)
എം. ഗംഗാധരൻ ഇംഗ്ലീഷ് വിലാസം https://ml.wikipedia.org/wiki/M.
_Gangadhran
കേരളത്തിലെ ഒരു ചരിത്രപണ്ഡിതനും സാംസ്കാരിക വിമർശകനും ഗ്രന്ഥകാരനുമായിരുന്നു ഡോ. എം. ഗംഗാധരൻ ‍.
ഏറ്റവും നല്ല വിവർത്തക കൃതിക്കുള്ള 1999 ലെ കേരള സാഹിത്യ അക്കാഡമി പുരസ്കാരത്തിന്‌ അർഹനായിട്ടുണ്ട്.
മലബാർ കലാപത്തെ കുറിച്ചു കാലികറ്റ് യൂനിവേഴ്സിറ്റിയിൽ നിന്ന് പി.എച്.ഡി നേടിയുട്ടുള്ള അദ്ദേഹം മലബാറിലെ മാപ്പിളമാരെ കുറിച്ചു സവിശേഷമായി പഠനം നടത്തി.
പി.കെ. നാരായണൻ നായരുടേയും മുറ്റയിൽ പാറുകുട്ടിയമ്മയുടേയും മകനായി മലപ്പുറം ജില്ലയിലെ പരപ്പനങ്ങാടിയിൽ 1933 ൽ ജനനം.
1954 ൽ മദ്രാസ് യൂനിവേഴ്സിറ്റിയിൽ നിന്ന് ചരിത്രത്തിൽ ബി.എ (ഓണേഴ്സ്) കരസ്ഥമാക്കി.
മദിരാശിയിൽ കേന്ദ്രസർക്കാർ സ്ഥാപനത്തിൽ ഓഡിറ്ററായിരുന്നു.
പിന്നീട് ചരിത്രാദ്ധ്യാപകനായി.
1986 ൽ മലബാർ കലാപത്തെ കുറിച്ച പ്രബന്ധത്തിനു കാലികറ്റ് സർ‌വകലാശാലയിൽ നിന്ന് പി.എച്ച്.ഡി. ആറുവർഷക്കാലം കോട്ടയം , കൊല്ലം ജില്ലകളിലെ കോളേജുകളിൽ വിസിറ്റിംഗ് പ്രൊഫസറായി സേവനമനുഷ്ടിച്ചു.
1970 മുതൽ 75 വരെ തവനൂർ റൂറൽ ഇൻസ്റ്റിറ്റ്യൂട്ടിൽ ജോലിചെയ്തു.
1975 മുതൽ 88 വരെ കോഴിക്കോട് ആർട്ട്സ് ആൻഡ് സയൻസ് കോളേജിൽ അദ്ധ്യാപകനായിരുന്നു.
ആനുകാലികങ്ങളിൽ ചരിത്രം,സംസ്കാരം തുടങ്ങിയ വിഷയങ്ങളുമായി ബന്ധപ്പെട്ട് നിരവധി ലേഖനങ്ങൾ പ്രസിദ്ധീകരിക്കപ്പെട്ടിട്ടുണ്ട്.
പരപ്പനങ്ങാടിയിലെ 'കൈലാസ'ത്തിൽ വിശ്രമജീവിതം നയിച്ചുവന്ന അദ്ദേഹം 2022 ഫെബ്രുവരി 8 ന് മരണമടഞ്ഞു.
ചരിത്രപണ്ഡിതനായ എം.ജി.എസ്. നാരായണൻ ഗംഗാധരന്റെ സഹോദരിയുടെ മകനാണ്.
ഭാര്യ:യമുനാദേവി.
മകൻ:നാരായണൻ.
മകൾ:നളിനി ഗ്രന്ഥങ്ങൾ അന്വേഷണം,ആസ്വാദനം.
നിരൂപണം പുതിയ മുഖം മലബാർ റബല്ല്യൻ-1921-22 (ഇംഗ്ലീഷ്) ദ ലാന്റ് ഓഫ് മലബാർ മാപ്പിള പഠനങ്ങൾ വസന്തത്തിന്റെ മുറിവ് (വിവർത്തനം)-1999 പുരസ്കാരങ്ങൾ വസന്തത്തിന്റെ മുറിവ് എന്ന ഗ്രന്ഥത്തിന് വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
ഉണർവിന്റെ ലഹരിയിലേക്ക് എന്ന കൃതിക്ക് സാഹിത്യവിമർശനത്തിനുള്ള കേരള സാഹിത്യാക്കാദമി പുരസ്കാരം - 2014 അവലംബം
എം. ചടയൻ ഇംഗ്ലീഷ് വിലാസം https://ml.wikipedia.org/wiki/M.
_Chadayan
മഞ്ചേരി നിയമസഭാമണ്ഡലത്തേ ഒന്നും , രണ്ടും, മൂന്നും കേരളാ നിയമസഭകളിൽ പ്രതിനിധീകരിച്ച ഒരു രാഷ്ട്രീയ നേതാവാണ് എം. ചടയൻ (1922 - 18 ഡിസംബർ 1972).
1922 ജനുവരിയിലാണ് ചടയൻ മുനിയാണ്ടൻ ജനിച്ചത്.
1972 ഡിസംബർ 18നാണ് അദ്ദേഹം അന്തരിച്ചത്.
മുസ്ലീംലീഗ് നേതാവായ ചടയൻ മലബാർ നിയമസഭയിൽ 1952 മുതൽ 1956 വരെ അംഗമായിരുന്നു.
ഒൻപതു വർഷത്തോളം മലബാർ ജില്ലാബാങ്കിന്റെ ബോർഡംഗമായി ചടയൻ പ്രവർത്തിച്ചിട്ടുണ്ട്.
ഹരിജനങ്ങളുടെ ഉദ്ധാരണനത്തിനും, സഹകരണമേഖലയിലെ താല്പര്യങ്ങൾക്കുമ്മായി അക്ഷീണം പ്രവർത്തിച്ച നേതാവാണ് ചടയൻ.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1967(SC) മഞ്ചേരി നിയമസഭാമണ്ഡലം എം. ചടയൻ മുസ്ലീം ലീഗ് എസ്. മാരിയപ്പൻ ഐ.എൻ.സി. 1960(SC) മഞ്ചേരി നിയമസഭാമണ്ഡലം എം. ചടയൻ മുസ്ലീം ലീഗ് അച്യുതാനന്ദൻ സി.പി.ഐ. 1957(SC) മഞ്ചേരി നിയമസഭാമണ്ഡലം എം. ചടയൻ സ്വതന്ത്ര സ്ഥാനാർത്ഥി ചെറിയ കറിക്കുട്ടി ഐ.എൻ.സി. കുറിപ്പ്: 1957, 1960 വർഷങ്ങളിൽ മഞ്ചേരി ദ്വയാംഗമണ്ഡലമായിരുന്നു
എം. ഗോപാലൻകുട്ടി നായർ ഇംഗ്ലീഷ് വിലാസം https://ml.wikipedia.org/wiki/M.
_Gopalan_Kutty_Nair
കൊടുവള്ളി നിയമസഭാ മണ്ഡലത്തെ ഒന്നും രണ്ടും കേരള നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് എം. ഗോപാലൻകുട്ടി നായർ (11 നവംബർ 1923 - ).
കോൺഗ്രസ് പ്രവർത്തകനായ ഇദ്ദേഹം ജനിച്ചത് 1923 നവംബർ 11നാണ്.
നിയമസഭയിൽ കോൺഗ്രസിന്റെ ഡെപ്യൂട്ടി വിപ്പ്, കിഴക്കോത്ത് പഞ്ചായത്ത് ബോർഡ് പ്രസിഡന്റ്, മലബാർ ക്രിക്കറ്റ് കമ്മിറ്റി ബോർഡംഗം, കെ.പി.സി.സി. അംഗം, സംസ്ഥാന ഹജ്ജ് കമ്മിറ്റിയംഗം; കോഴിക്കോട് സഹകരണ പ്രിന്റിംഗ് പ്രസിന്റെ ഡയറക്ടർ, കൊടുവള്ളി സഹകരണ ബാങ്ക് പ്രസിഡന്റ് എന്നീ നിലകളിലും എം. ഗോപാലൻകുട്ടി നായർ പ്രവർത്തിച്ചിട്ടുണ്ട്.
എം. ഗോവിന്ദൻ ഇംഗ്ലീഷ് വിലാസം https://ml.wikipedia.org/wiki/M.
കവിയും നിരൂപകനും സാംസ്കാരിക പ്രവർത്തകനും ഒരു റാഡിക്കൽ ഹ്യൂമനിസ്റ്റുമായിരുന്നു എം. ഗോവിന്ദൻ .
മലയാളത്തിലും ഇംഗ്ലീഷിലും എഴുതിയ അദ്ദേഹം നവസാഹിതി , ഗോപുരം , സമീക്ഷ എന്നീ ആനുകാലികങ്ങളുടെ പത്രാധിപരായിരുന്നു.
പിൽക്കാലത്ത് മലയാളസാഹിത്യത്തിൽ ശ്രദ്ധേയരായിത്തീർന്ന ഒരു പിടി സാഹിത്യകാരന്മാരെ വളർത്തികൊണ്ടുവന്നതിൽ ഗോവിന്ദന്റെ പങ്ക് വലുതാണ്.
അങ്ങനെ എം. ഗോവിന്ദന്റെ കൈപിടിച്ച് സാഹിത്യലോകത്ത് എത്തിയവരിൽ ആനന്ദ് ഉൾപ്പെടെ പല മുൻനിര സാഹിത്യകാരന്മാരുമുണ്ട്.
1919 സെപ്റ്റംബർ 18 ന് മലപ്പുറം ജില്ലയിലെ പൊന്നാനി താലൂക്കിൽ കുറ്റിപ്പുറം തൃക്കണാപുരത്താണ് ഗോവിന്ദൻ ജനിച്ചത്.
അചഛൻ കോയത്തുമനയ്ക്കൽ ചിത്രൻ നമ്പൂതിരി.
അമ്മ മാഞ്ചേരത്ത് താഴത്തേതിൽ ദേവകിയമ്മ.
1945 വരെ സജീവരാഷ്ട്രീയ പ്രവർത്തനത്തിൽ ഏർപ്പെട്ട അദ്ദേഹം പിന്നീട് കേരളത്തിലും ചെന്നൈയിലും ഇൻഫർമേഷൻ വകുപ്പിൽ ജോലിചെയ്തു.
എം.എൻ റോയിയുമായുള്ള സൗഹൃദം അദ്ദേഹത്തെ റോയിയുടെ ആശയത്തിലേക്ക് അടുപ്പിച്ചു.
1989 ജനുവരി 23 ന് ഗുരുവായൂരിൽ വച്ച് ഗോവിന്ദൻ മരണമടഞ്ഞു.
ഡോ. പത്മാവതിയമ്മ ആണ് ഗോവിന്ദന്റെ ഭാര്യ.
കൃതികൾ കവിതകൾ ഒരു പൊന്നാനിക്കാരന്റെ മനോരാജ്യം നാട്ടുവെളിച്ചം അരങ്ങേറ്റം കവിത മേനക എം.ഗോവിന്ദന്റെ കവിതകൾ നോക്കുകുത്തി മാമാങ്കം ജ്ഞാനസ്നാനം ഒരു കൂടിയാട്ടത്തിന്റെ കഥ തുടർക്കണി നാടകം നീ മനുഷ്യനെ കൊല്ലരുത് ചെകുത്താനും മനുഷ്യരും ഒസ്യത്ത് കഥകൾ മണിയോർഡറും മറ്റു കഥകളും സർപ്പം റാണിയുടെ പട്ടി ബഷീറിന്റെ പുന്നാര മൂഷികൻ വിവർത്തനം വിവേകമില്ലങ്കിൽ വിനാശം ലേഖനം ഇനി ഇവിടെനിന്ന് എങ്ങോട്ട് ഉപന്യാസങ്ങൾ പൂണൂലിട്ട ഡെമോക്രസി ജനാധിപത്യം നമ്മുടെ നാട്ടിൽ ഇനി ഇവിടെനിന്ന് എങ്ങോട്ട് പുതിയ മനുഷ്യൻ പുതിയ ലോകം (ലേഖന സമാഹാരം) അവലംബം അധികവായനക്ക് മാധ്യമം ആഴ്ചപ്പതിപ്പിലെ ലേഖനം-മനുഷ്യൻ സ്വതന്ത്രനാക്കുന്ന ചിന്തകൾ-പ്രസന്നരാജൻ
എം. കെ. കൃഷ്ണ മേനോൻ
ഒരു പ്രമുഖ ഇന്ത്യൻ ഗൈനക്കോളജിസ്റ്റും പ്രസവചികിത്സകനുമായിരുന്നു എം. കെ. കൃഷ്ണ മേനോൻ .
ഗർഭാവസ്ഥയിലെ എക്ലാമ്പ്സിയ എന്ന അവസ്ഥയ്ക്ക് ഫലപ്രദമായ ചികിത്സ ആദ്യമായി അവതരിപ്പിച്ചവരിൽ ഒരാളാണ് കൃഷ്ണ മേനോൻ.
എക്ലാമ്പ്സിയ മാനേജ്മെന്റിന്റെ ജനപ്രിയ മോഡ് ആയിരുന്നു അദ്ദേഹത്തിന്റെ ലൈറ്റിക് കോക്ടെയ്ൽ, ആ രീതി പിന്നീട് കൂടുതൽ മികവാർന്ന രീതിയാൽ മാറ്റപ്പെട്ടു.
നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പത്മശ്രീ അവാർഡിന് അർഹനായി.
അദ്ദേഹം മദ്രാസ് മെഡിക്കൽ കോളേജിലെ ഒബ്സ്റ്റെട്രിക്സ് ആന്റ് ഗൈനക്കോളജി വിഭാഗം പ്രൊഫസറും മദ്രാസിലെ ഇൻസ്റ്റിറ്റ്യൂട്ട് ഓഫ് ഒബ്സ്റ്റെട്രിക്സ് ആന്റ് ഗൈനക്കോളജി, ഗവണ്മെന്റ് ഹോസ്പിറ്റൽ ഫോർ വിമൻ ആന്റ് ചിൽഡ്രൻ-ന്റെ ഡിറക്ടറും ആയിരുന്നു.
ആ സമയത്ത് 1960 മെയ് 30 -ന് അദ്ദേഹം ലണ്ടനിലെ യൂനിവേഴ്സിറ്റി കോളേജ് ഹോസ്പിറ്റലിൽ ചെന്ന് എക്ലാമ്പ്സിയ ചികിൽസയുടെ പരിണാമത്തെപ്പറ്റി ഒരു ലക്ചർ നടത്തിയിരുന്നു.
അവലംബം ↑ WORLD HEALTH ORGANIZATION TECHNICAL REPORT SERIES N0.
302, NUTRITION IN PREGNANCY AND LACTATION, Report of a WHO Expert Committee, 1065 Archived 2011-07-09 at the Wayback Machine .
↑ ↑ http://apps.who.int/iris/bitstream/handle/10665/38431/WHO_TRS_302.pdf;jsessionid=20F8731E69AFE1D0CAB848F4A05E0049?sequence=1 പുറത്തേക്കുള്ള കണ്ണികൾ
എം. ഗീതാനന്ദൻ M. Geethanandan M. Geethanandan
കേരളത്തിൽ ആദിവാസി ദളിത് വിഷയങ്ങളുമായി ബന്ധപ്പെട്ട സമരങ്ങൾക്ക് വർഷങ്ങളായി നേതൃത്വം നൽകി വരുന്ന വ്യക്തിയാണ് എം.ഗീതാനന്ദൻ.
2002 ൽ വയനാട്ടിലെ മുത്തങ്ങ വന്യജീവിസങ്കേതത്തിൽ നടന്ന വനം കയ്യേറിയുള്ള ആദിവാസികളുടെ ഭൂസമരത്തിന് തേതൃത്വം നൽകിയവരിൽ പ്രധാനിയായിരുന്നു ഇദ്ദേഹം.
കണ്ണൂർ ജില്ലയിൽ ജനിച്ചു വളർന്ന ഇദ്ദേഹം കൊച്ചിയിലെ കുസാറ്റ് സർവകലാശാലയിൽ ഓഷ്യോനാഗ്രഫി വിദ്യാർത്ഥിയായിരുന്നു.
പഠനകാലത്ത് നക്‌സലൈറ്റ് രാഷ്ട്രീയത്തിൽ ആകൃഷ്ടനായി ഇദ്ദേഹം നക്‌സൽബാരി പ്രസ്ഥാനത്തിൽ സജീവമാകുകയായിരുന്നു.
കെ.വേണു , കണ്ണമ്പള്ളി മുരളി, മുണ്ടൂർ രാവുണ്ണി എന്നിവരോടൊപ്പം പ്രവർത്തിച്ച ഇദ്ദേഹം പിന്നീട് നക്‌സലൈറ്റ് രാഷ്ട്രീയത്തിൽ നിന്നും പിൻമാറുകയും ആദിവാസി ദളിത് സമരങ്ങളിൽ സജീവമാകുകയും ചെയ്തു.
അവലംബം ↑ ↑ {{ cite journal }} : URL–wikilink conflict ( help )
എം. ഗോവിന്ദ പൈ ഇംഗ്ലീഷ് വിലാസം https://ml.wikipedia.org/wiki/M.
_Govinda_Pai
മഞ്ചേശ്വര ഗോവിന്ദ പൈ (1883–1963), മദ്രാസ് സംസ്ഥാനം നൽകിയ രാഷ്ട്രകവി പുരസ്കാരം നേടിയ ആദ്യത്തെ കന്നഡ സാഹിത്യകാരനാണ്.
ഗോവിന്ദ പൈ കാസർഗോഡ് ജില്ലയിലെ മഞ്ചേശ്വരത്ത് ജനിച്ചു.
നവംബർ ഒന്ന്, 1956ന് മുൻപ് കാസർഗോഡ് മദ്രാസ് സംസ്ഥാനത്തിലെ ദക്ഷിണ കന്നഡ ജില്ലയുടെ ഭാഗമായിരുന്നു.
മഞ്ചേശ്വര ഗോവിന്ദ പൈ ആണ് ഇന്ത്യയുടെ സാംസ്കാരിക ഭൂപടത്തിൽ മഞ്ചേശ്വരത്തിൻറെ പേര് അനശ്വരമാക്കിയത്.
ആദ്യകാല ജീവിതം ഗോവിന്ദ പൈയുടെ മഞ്ചേശ്വരത്തിലുള്ള വീട്.
മഞ്ചേശ്വര ഗോവിന്ദ പൈ 1883 മാര്ച്ച് 23-ആം തിയതി ഒരു കൊങ്കണി ഗൌഡ സാരസ്വത ബ്രാഹ്മണ കുടുമ്പത്തിൽ അമ്മവീടായ മഞ്ചേശ്വരത്ത് ജനിച്ചു.
അദ്ദേഹം മങ്കളൂർ സാഹുക്കാർ തിമ്മപ്പ പൈയുടെയും ദേവകി അമ്മയുടെയും മൂത്ത മകനായിരുന്നു.
ഗോവിന്ദ പൈ സ്കൂൾ വിദ്യാഭ്യാസം മംഗലാപുരത്തു പൂർത്തിയാക്കി.
ഉപരിപഠനത്തിനായി മദ്രാസിലേക്ക് പോയി.
അച്ഛൻറെ അകാല മരണത്തിന് ശേഷം ഉപരിപഠനം പൂർത്തിയാക്കാൻ കഴിയാതെ നാട്ടിലേക്ക് മടങ്ങി.
ജീവിതചര്യ
ഗോവിന്ദ പൈ അസാധാരണ എഴുത്തുകാരനാണ്.
അദ്ദേഹത്തിൻറെ ആദ്യത്തെ കൃതി ശ്രീകൃഷ്ണ ചരിത ത്തിൽ (1909) തന്നെ ഇത് നമുക്ക് കാണാവുന്നതാണ്.
ഗോവിന്ദ പൈ ക്രിസ്തുവിൻറെ ക്രൂശീകരണത്തെ കുറിച്ച് എഴുതിയ കഥയാന് ഗൊൽഗൊഥാ (1931).
വൈശാഖി, പ്രഭാസ, ദെഹലി എന്ന ജീവിതഗാഥകളിൽ ഗോവിന്ദ പൈ ശ്രീ ബുദ്ധൻറെയും ശ്രീ കൃഷ്നൻറെയും ഗാന്ധിയുടെയും കഥ പറഞ്ഞു.
ഗൊൽഗൊഥയുടെ വിജയത്തിൻറെ ഫലങ്ങളായിരുന്നു ഇവ.
അദ്ദേഹത്തിൻറെ മികച്ച കൃതികളുടെ കൂട്ടത്തിൽ ഗൊൽഗൊഥായും (ക്രിസ്തുവിൻറെ അവസാന നാളുകൾ 1937), വൈശാഖിയും (ബുദ്ധൻറെ അവസാന നാളുകൾ 1946) ഹെബ്ബെരളുവും (പെരുംവിരൽ, ഏകലവ്യൻറെ കഥ 1946) ആണ് ഏറ്റവും കൂടുതൽ സഹൃദയരുടെ ശ്രദ്ധ പിടിച്ചു പറ്റിയത്.
ഗൊമ്മട്ട ജിനസ്തുതി ആണ് അദ്ദേഹത്തിൻറെ പ്രസിദ്ധീരിക്കപ്പെട്ട കൃതികളിൽ ആദ്യത്തേത്.
കന്നഡയിൽ സോണറ്റുകൾ രചിച്ച സാഹിത്യകാരൻമാർക്കിടയിൽ ഗോവിന്ദ പൈയുടെ പേര് ഒന്നാം നിരയിൽ വരും.
ഹെബ്ബെരളു മഹാഭാരതത്തിലെ ദ്രോണൻറെയും ഏകലവ്യൻറെയും കഥാപാത്രങ്ങളെ ആസ്പദമാക്കിയുള്ളതാണ്.
ഗോവിന്ദ പൈ സാഹിത്യ രചനകളിലൂടെയും ചാരിത്രിക പഠനനങ്ങളിലൂടെയും കന്നഡ സാഹിത്യത്തെ സംപുഷ്ടമാക്കി.
തുളുനാടിൻറെ ചരിത്രത്തെ കുറിച്ച് ഏറ്റവും നന്നായിട്ട് അറിയാവുന്ന ആളായിരുന്നു ഗോവിന്ദ പൈ.
ഗദ്യ രചനകളിലും ഗോവിന്ദ പൈ മികവു കാട്ടി.
ഗോവിന്ദ പൈയുടെ കൃതികളിൽ സമൂഹത്തിൻറെ കീഴ്ത്തട്ടിലെ ആളുകളോടുള്ള കാരുണ്യം സുവ്യക്തമാണ്.
കന്നട , മലയാളം , സംസ്കൃതം , കൊങ്കണി , തുളു , മറാഠി, തെലുങ്ക് , തമിഴ്, ബംഗാളി, പെർഷ്യൻ, പാലി, ഉർദു, ഗ്രീക്ക്, ജാപ്പനീസ് തുടങ്ങി വിവിധ ഇന്ത്യൻ ഭാഷകളും വിദേശ ഭാഷകളും ഗോവിന്ദ പൈയ്ക്കു വശമുണ്ടായിരുന്നു.
അദ്ദേഹം അനേകം ജാപ്പനീസ് കൃതികൾ കന്നഡയിലേക്ക് തർജ്ജമ ചെയ്തു.
പൈതൃകം ഉഡുപ്പിയിലെ ഗോവിന്ദ പൈ സംശോധന കേന്ദ്രത്തിലെ ഗോവിന്ദ പൈയുടെ ഊർദ്ധ്വകായപ്രതിമ ഉഡുപ്പിയിലെ ഗോവിന്ദ പൈ സംശോധന കേന്ദ്രം
1949ൽ അന്നത്തെ മദ്രാസ് സർക്കാർ ഗോവിന്ദ പൈയ്ക്ക് രാഷ്ട്രകവി പുരസ്കാരം നൽകി ആദരിച്ചു.
അദ്ദേഹെം 1951ൽ മുമ്പായിൽ വെച്ച് നടന്ന കന്നഡ സാഹിത്യ സമ്മേളനത്തിൻറെ അധ്യക്ഷനായിരുന്നു.
അദ്ദേഹത്തിൻറെ 125ആം പിറന്നാൾ ആഘോഷത്തിൻറെ സദവസരത്തിൽ ഗോവിന്ദ പൈയുടെ പേരിൽ ദേശീയ പുരസ്കാരത്തിനും രൂപം നൽകി.
അദ്ദേഹം താമസിച്ച വീടിനെ ദേശീയ സ്മാരകമായി പ്രഖ്യാപിക്കുകയും ചെയ്തു.
ഉഡുപ്പിയിലെ ഡോ. ടി.എം.എ. പൈ പ്രതിഷ്ഠാനം തങ്ങളുടെ എം.ജി.എം. കോളേജിൽ ഗോവിന്ദ പൈ സംശോധന കേന്ദ്രത്തിന് രൂപം നൽകി.
മഞ്ചേശ്വരത്തുള്ള സർക്കാർ കോളേജിന് എം.ഗോവിന്ദ പൈയുടെ പേരു നൽകി കേരള സംസ്ഥാനം കവിയുടെ സ്മരണ നിലനിർത്തുന്നു.
1965ൽ സ്ഥാപിക്കപ്പെട്ട ഗോവിന്ദ പൈ സംശോധന കേന്ദ്രം, ഗോവിന്ദ പൈയുടെ ശേഖരത്തിൽ നിന്നുള്ള 35 ഭാഷകളിലെ 5000 പുസ്തകങ്ങൾ സംരക്ഷിച്ച് വരികയാണ്.
അത് കൂടാതെ ഗോവിന്ദ പൈയുടെ പുരാവസ്തു ശേഖരവും ഇവിടെ കാണാം.
ആർഷ പാരംപര്യത്തിൻറെയും അഭിജാതവും സമകാലീനവും ഉൾക്കൊണ്ട്കൊണ്ട് സാഹിത്യപരവും ചരിത്രപരവുമായ ഗവേഷണം നടത്തുക എന്ന ഉദ്ദേശത്തൊടെ ആണ് കേന്ദ്രം പ്രവർത്തിച് വരുന്നത്.
അതു കൂടാതെ 'ഗിളിവിണ്ടു' എന്ന സംരംഭത്തിനും ഈ സന്ദർഭത്തിൽ തുടക്കം കുറിക്കുകയുണ്ടായി.
കേന്ദ്ര സർക്കാറും കേരള സർക്കാറും കർണാടക സർക്കാറും ചേർന്നാണ് ഈ സംരംഭത്തിനു ചുമതലയെടുക്കുന്നത്.
രണ്ട് കോടിയോളം ചെലവു വരുന്ന പദ്ധതിയിൽ ആംഫിതിയേറ്റർ, ഗ്രന്ഥശാല, കലാമൂല്യമുള്ള വസ്തുക്കൾ പ്രദർശിപ്പിക്കാനുള്ള സ്ഥലം, കൈയെഴുത്തുപ്രതികൾ സംരക്ഷിക്കാനുള്ള സ്ഥലവും പുരാവസ്തു ഗവേഷണത്തിന് വേണ്ട സൌകർയവും ഒരുക്കുന്നുണ്ട്.
ഈ സംരംഭത്തിന് പ്രധാന ധനസഹായം നൽകുന്നത് ഇന്ത്യൻ ഓയിൽ കോർപ്പരേഷൻ ആണ്.
ഗോവിന്ദ പൈ ഇന്ന് ഓർക്കപ്പെടുന്നത് അദ്ദേഹത്തിൻറെ കവിതകളും നാടകങ്ങളും നിബന്ധങ്ങളും അടങ്ങുന്ന സാഹിത്യപരവും സമൂഹപരവുമായ പ്രവർത്തനങ്ങളിലൂടേ ആണെങ്കിലും ഒരു സംഭവബഹുലമായ ജീവിതം തന്നെ ആയിരുന്നു അദ്ദേഹത്തിൻറേത്.
സുഹൃത്തുക്കളുടെയും വായനക്കാരുടെയും വിശാലമായ ഒരു കൂട്ടം തന്നെ അദ്ദേഹത്തിന് ഉണ്ടായിരുന്നു.
പല പല എഴുത്തുകാർ അദ്ദേഹത്തെ കുറിച്ച് ഗ്രന്ഥങ്ങളെഴുതി.
ഇതുപോലെയുള്ള ഗ്രന്ഥങ്ങളിലൂടെ നമുക്ക് ഗോവിന്ദ പൈയുടെ ജീവിതത്തെ കുറിച്ച് കൂടുതൽ അറിയുവാൻ സാധിക്കും.
1965ൽ കുന്ദാപുരത്തിൽ ഗോവിന്ദ പൈ സ്മരണിക പ്രസിദ്ധീകരിച്ചപ്പോൾ എഴുപതിൽ പരം മികവുറ്റ എഴുത്തുകാർ ഗോവിന്ദ പൈയുടെ ജീവിതത്തെ കുറിച്ചും പ്രതിഭയെ കുറിച്ചും  ലേഖനങ്ങളെഴുതി.
ആദ്യഭാഗത്ത്
ഇരുപതാം നൂറ്റാണ്ടിൻറെ തുടക്കത്തിൽ കന്നഡയിൽ കവിത രചിക്കണമെങ്കിൽ ആദിപ്രാസം നിർബന്ധമായിരുന്നു.
ഒട്ടുമിക്ക എഴുത്തുകാരൊക്കെയും ഈ പാത പിൻതുടരുക തന്നെ ചെയ്തു.
ഗോവിന്ദ പൈയും ആദ്യകാലത്ത് ആദിപ്രാസം അനുസരിച്ച് തന്നെ കവിതകൾ രചിച്ചു.
ഗോവിന്ദ പൈയുടെ ആദ്യത്തെ കവിത സുവാസിനി അതേ പേരിലുള്ള മാസികയിൽ പ്രസിദ്ധീകരിക്കപ്പെട്ടു.
സ്വദേശാഭിമാനി യിൽ പ്രസിദ്ധീകരിക്കപ്പെട്ട രണ്ട് കവിതകളാണ് "സുഭദ്രാ വിലാപ" എന്നതും "കാളീയ മർദ്ദന" എന്നതും.
ഇപ്പറഞ്ഞ കവിതകളൊക്കെ ആദിപ്രാസം അനുസരിച്ച് തന്നെ എഴുതി.
സ്വദേശാഭിമാനിയിൽ 1903നും 1910നും ഇടയ്ക്കാണ് ഈ കവിതകൾ പ്രസിദ്ധീകരിക്കപ്പെട്ടത്.
പിൽക്കാലത്ത് ഗോവിന്ദ പൈ ആദിപ്രാസത്തെ ചോദ്യം ചെയ്തു തുടങ്ങി.
സംസ്കൃത കാവ്യത്തിലും ഇംഗ്ലീഷ് കാവ്യത്തിലും ഇല്ലാത്ത ആദിപ്രാസം അവയുടെ ഔന്നത്യത്തെ ബാധിക്കുന്നില്ലല്ലോ.
ഒരിക്കൽ തൻറെ ഗുരുവായ പഞ്ചെ മംഗേശ് രാവുവിനോട് ആദിപ്രാസം കൈവെടിയുന്നതിനെ കുറിച്ചുള്ള അഭിപ്രായം ചോദിക്കുകയുണ്ടായി.
ആദിപ്രാസം അനുസരിക്കാതെ കവിത എഴുതുക കഴിവുകേടിൻറെ ലക്ഷണമാണെന്ന് ആയിരുന്നു അദ്ദേഹത്തിൻറെ മറുപടി.
ഈ മറുപടിയോടെ ഗോവിന്ദ പൈ തൃപ്തനായില്ല.
ഗോവിന്ദ പൈ വഴിമാറി ചിന്തിച്ചു.
ആദ്യകാലത്ത് ആദിപ്രാസം അനുസരിച്ച് താൻ എഴുതിയ കവിതകളിൽ പലതും അദ്ദേഹം കീറിക്കളഞ്ഞു.
1911ൽ ബറോഡയിൽ എത്തിയപ്പോഴാണ് അദ്ദേഹം ആദിപ്രാസം കൈവെടിയാൻ തീരുമാനിച്ചത്.
ഇന്ന് ഗോവിന്ദ പൈ പിൻതുടർന്ന മാർഗ്ഗമാണ് രാജമാർഗ്ഗം.
സംശോധനം
ഗോവിന്ദ പൈയുടെ എഴുത്തിൻറെ പ്രധാന ഭാഗം സംശോധനമാണ്.
തുളുനാടിൻറെ ചരിത്രം, ഗൌഡ സാരസ്വതരുടെ മൂലം, ബസവേശ്വര വംശാവലി, കർണാടകയിലെ പ്രാചീന രാജകുടുമ്പങ്ങൾ, ഭാരതത്തിൻറെ ചരിത്രം, ജൈന , ബൌദ്ധ, വീരശൈവ മതങ്ങളുടെ ചരിത്രം എന്നിവയാണ് ഗോവിന്ദ പൈയുടെ സംശോധനത്തിൻറെ പ്രധാന വിഷയങ്ങൾ.
പാർശ്വനാഥ തീർഥങ്കര ചരിതെ, ബാഹുബലി ഗൊമ്മടേശ്വര ചരിതെ, ഭഗവാൻ ബുദ്ധ എന്ന ചില ലേഖനങ്ങൾ എടുത്ത് പറയാവുന്നതാണ്.
ഗൊൽഗൊഥാ യും വൈശാഖി യും പോലുള്ള കാവ്യങ്ങളിൽ വിഷയമായിരിക്കുന്നത് മഹാത്മാക്കളുടെ ജീവിതമാണല്ലോ.
ഇവയെ കുറിച്ചുള്ള വിവരങ്ങൾ ശേഖരിക്കാൻ ഗോവിന്ദ പൈ മൂലഭാഷയിലുള്ള ഗ്രന്ഥങ്ങൾ തന്നെ പഠിച്ചു.
വൈശാഖി യെ കുറിച്ചുള്ള വിവരങ്ങൾ ശേഖരിക്കാൻ അദ്ദേഹം പാലി ഭാഷയിലുള്ള ബൌദ്ധ ഗ്രന്ഥങ്ങളെ ആണ് അവലംബിച്ചത്.
ഗോവിന്ദ പൈ സംശോധന സംപുടം 1995ൽ പ്രസിദ്ധീകരിക്കപ്പെട്ടു.
ഗോവിന്ദ പൈയുടെ എഴുത്തുകളെ കുറിച്ച് പ്രശസ്ത കന്നഡ സാഹിത്യകാരൻ ജി. പി. രാജരത്നം മഞ്ചേശ്വര ഗോവിന്ദ പൈഗള പത്രഗളു (ഗോവിന്ദ പൈയുടെ കത്തുകൾ) എന്ന പേരിൽ പുസ്തകമാക്കി.
യക്ഷഗാനത്തിൻറെ പിതാവെന്ന് അറിപ്പെടുന്ന പാർത്തിസുബ്ബ ജീവിച്ചിരുന്ന കാലത്തെ കുറിച്ച് വ്യക്തമായ ധാരണകൾ ഉണ്ടായത് ഗോവിന്ദ പൈയുടെ കാര്യമായ അന്വേഷണങ്ങളുടെ ഫലമായിട്ടാണ്.
കൃതിമാല ഗൊൽഗൊഥാ അഥവാ യേശുവിൻറെ അവസാനത്തെ നാൾ വൈശാഖി അഥവാ ബുദ്ധൻറെ അവസാനത്തെ നാൾ  (ഖണ്ഡ കാവ്യം) ഹെബ്ബെരളു നാടകം Indiana വിടംക ഇംഗഡലു (തിരഞ്ഞെടുത്ത കവിതകൾ) ശ്രീകൃഷ്ണ ചരിതം കന്നഡദ മൊരെ (പ്രഭാഷണങ്ങളും ലേഖനങ്ങളും) തായി മത്തു നോ - നാടകങ്ങൾ (ജാപ്പനീസ് ഭാഷയിൽ നിന്ന് ഗോവിന്ദ പൈ തർജ്ജമ ചെയ്ത കൃതികൾ) കുമസാകാ കായൊമ് കോമാചി സൊതോബാ കൊമാചി ഹാഗൊരോവൊ ത്സുനെമാസ സൊമാഗെമംജി ചൊരിയൊ ശോജൊ ഗിളിവിണ്ടു (കവിതാ സമാഹാരം) ഗീതാംജലി (രവീന്ദ്രനാഥ ഠാഗോറിൻറെ ഗീതാംജലിയുടെ തർജ്ജമ കന്നഡയിൽ) ഗോവിന്ദ പൈയുടെ ലേഖനങ്ങളും പ്രബന്ധങ്ങളും ഗോവിന്ദ പൈയുടെ കത്തുകൾ ചിത്രഭാനു ഗോവിന്ദ പൈ സംശോധന സമാഹാരം നന്ദാദീപ (കവിതാ സമാഹാരം) ഹൃദയരംഗ (കവിതാ സമാഹാരം) കൂടുതൽ വായനയ്ക്ക് ഗോവിന്ദ പൈ സ്മാരകം അവലംബങ്ങൾ പുറത്തേക്കുള്ള കണ്ണികൾ കന്നഡ സാഹിത്യകാരൻമാർ രാഷ്ട്രകവി എം. ഗോവിന്ദ പൈ എം. ഗോവിന്ദ പൈ Archived 2016-03-04 at the Wayback Machine .
എം. ചന്ദ്രദത്തൻ
പ്രമുഖ ഇന്ത്യൻ ബഹിരാകാശ ശാസ്ത്രജ്ഞനും മുഖ്യമന്ത്രിയുടെ ശാസ്ത്ര ഉപദേഷ്ടാവും വിക്രം സാരാഭായ് ബഹിരാകാശകേന്ദ്രത്തിന്റെ ഡയറക്ടറും ആയി പ്രവർത്തിച്ചിരുന്ന എം.ചന്ദ്രദത്തൻ 1951 മെയ് 8 ന് മാധവൻ വസുമതി ദമ്പതികളുടെ മകനായി തിരുവനന്തപുരം ജില്ലയിലെ വർക്കലയിൽ ജനിച്ചു.
ഗവൺമെന്റ് ഹൈസ്‌കൂൾ വർക്കല, ശിവഗിരി ശ്രീനാരായണ കോളേജ്, തൃശൂർ ഗവണ്മെന്റ് എഞ്ചിനീയറിംഗ് കോളേജ് , ബിർള ഇൻസ്റ്റിറ്റ്യൂട്ട് ഓഫ് ടെക്നോളജി എന്നിവിടങ്ങളിൽ നിന്ന് പഠനം പൂർത്തിയാക്കി.
കെമിക്കൽ എഞ്ചിനീറിങ്ങിൽ ലക്ച്ചറർ ആയി മണിപ്പാൽ എഞ്ചിനീറിങ് കോളേജിൽ ഔദ്യോഗിക ജീവിതം ആരംഭിച്ച അദ്ദേഹം  വിക്രം സാരാഭായ് ബഹിരാകാശകേന്ദ്രത്തിന്റെ ഡയറക്ടറായി വിരമിച്ചു.
ബിർള ഇൻസ്റ്റിട്യൂട്ടിൽ നിന്ന് റോക്കറ്റ് പ്രൊപ്പൽഷനിൽ ഡോക്റ്ററേറ്റ് നേടിയ അദ്ദേഹം 43 വർഷം വിക്രം സാരാഭായ് ബഹിരാകാശകേന്ദ്രത്തിൽ സേവനം അനുഷ്ഠിച്ചു.
ശ്രീഹരിക്കോട്ടയിൽ 30ൽ അധികം വിക്ഷേപങ്ങൾക്ക് നേതൃത്വം നൽകി.
ചന്ദ്രയാൻ , മംഗൾയാൻ വിക്ഷേപണ വിജയങ്ങൾക്ക് പിന്നിൽ പ്രവർത്തിച്ചു.
ഡോ. എം ചന്ദ്രദത്തന്റെ നേതൃത്വത്തിൽ ആണ് ഉപഗ്രഹ വിക്ഷേപണ റോക്കറ്റുകളിൽ ഉപയോഗിക്കുന്ന കരുത്തുറ്റ സോളിഡ് 200 പ്രൊപ്പലന്റ്  തദ്ദേശീയമായി വികസിപ്പിച്ചെടുത്തത്.
അദ്ദേഹം ഡയറക്ടർ ആയി ഇരുന്ന സമയത്താണ് ശ്രീഹരിക്കോട്ടയിലെ സതീഷ് ധവാൻ സ്‌പേസ് സെന്ററിൽ റോക്കറ്റ് വിക്ഷേപണത്തിനുള്ള അടിസ്ഥാന സൗകര്യങ്ങൾ ഒരുക്കിയത്.
റീ യൂസബിൾ ലോഞ്ച് വെഹിക്കിൾ എന്ന പ്രോജക്ടിനായി അതിന്റെ കരയിലെ ലാൻഡിംഗിനായി 5 കിലോമീറ്റർ വരുന്ന എയർ സ്ട്രിപ്പിന്റെ നിർമാണ രൂപരേഖയും അടിസ്ഥാന സൗകര്യങ്ങളും ഒരുക്കിയതും ഇദ്ദേഹം ആയിരുന്നു.
2014ൽ പദ്മശ്രീ പുരസ്കാരം നൽകി രാജ്യം അദ്ദേഹത്തെ ആദരിച്ചു.
അവലംബം ↑ https://www.marunadanmalayalee.com/scitech/science/behind-mnagalyaan-project-team-leaders-malayali-3799 ↑ https://www.manoramanews.com/news/gulf/Emirates-Airlines-congratulate-india.html ↑ https://www.vssc.gov.in/MCdathan.html ↑ https://www.lpsc.gov.in/chandradathan.html
എം. ചന്ദ്രശേഖരൻ ഇംഗ്ലീഷ് വിലാസം https://ml.wikipedia.org/wiki/M.
_Chandrasekaran കൊച്ചിയിലെ ചങ്ങമ്പുഴ പാർക്കിൽ എം. ചന്ദ്രശേഖരൻ കച്ചേരി നടത്തുന്നു.
ചെന്നൈ സ്വദേശിയായ പ്രസിദ്ധ കർണാടകസംഗീത സമ്പ്രദായത്തിലെ വയലിനിസ്റ്റാണ് എം. ചന്ദ്രശേഖരൻ .
1938 നവംബർ 22-നാണ് ഇദ്ദേഹം ജനിച്ചത് .
നല്ലൊരു ഗായകനുമായ ഇദ്ദേഹം വയലിൻ വായനയ്ക്കൊപ്പം പാടുകയും ചെയ്യാറുണ്ട് .
1949-ൽ കുട്ടിയായിരിക്കുമ്പോഴാണ് ഇദ്ദേഹം അരങ്ങേറ്റം നടത്തിയത്.
ഇദ്ദേഹത്തിന്റെ അമ്മ ചാരുബല മോഹനന്റെ പേരിൽ കലാകാരെ കണ്ടെത്തി പ്രോത്സാഹിപ്പിക്കുക എന്ന ലക്ഷ്യത്തോടെ ഒരു ട്രസ്റ്റ് പ്രവർത്തിക്കുന്നുണ്ട് .
ബാലമുരളീകൃഷ്ണ പോലുള്ള ഗായകർക്കൊപ്പം ഇദ്ദേഹം കച്ചേരിയിൽ വയലിൻ വായിക്കാറുണ്ട്.
പ്രശസ്ത വയലിൻ വിദഗ്ദ്ധയായ ജി. ഭാരതി ഇദ്ദേഹത്തിന്റെ മകളാണ്.
രണ്ടാം വയസ്സിൽ ഉണ്ടായ മഞ്ഞപ്പിത്തത്തെത്തുടർന്ന് ഇദ്ദേഹത്തിന്റെ കാഴ്ച്ചശക്തി തിരിച്ചുകിട്ടാത്ത വിധം നഷ്ടപ്പെടുകയുണ്ടായി.
ഇദ്ദേഹത്തിന് മദ്രാസ് മ്യൂസിക് അക്കാദമിയിൽ നിന്ന് 2005-ൽ സംഗീത കലാനിധി പുരസ്കാരം ലഭിച്ചിട്ടുണ്ട്.
ഇദ്ദേഹം 2012 ഒക്റ്റോബറിൽ ഇന്ത്യൻ പ്രസിഡന്റിൽ നിന്ന് സംഗീത നാടക അക്കാദമി ഫെലോഷിപ്പ് സ്വീകരിച്ചിട്ടുണ്ട്.
തുംകൂർ സർവ്വകലാശാലയിൽ നിന്ന് ഇദ്ദേഹത്തിന് കർണാടകസംഗീതത്തിനു നൽകിയ സംഭാവനകൾക്ക് ഓണററി ഡോക്ടറേറ്റ് നൽകപ്പെട്ടിട്ടുണ്ട് .
ആഴ്സണൽ സ്റ്റേഡിയം ഇംഗ്ലീഷ് വിലാസം https://ml.wikipedia.org/wiki/Arsenal_Stadium
വടക്കൻ ലണ്ടനിലെ ഹൈബറിയിൽ സ്ഥിതിചെയ്തിരുന്ന ഒരു ഫുട്ബോൾ സ്റ്റേഡിയമാണ് ആഴ്സണൽ സ്റ്റേഡിയം .
1913 സെപ്റ്റംബർ 6 മുതൽ 2006 മേയ് 7 വരെ ആഴ്സണലിന്റെ ആസ്ഥാനമായിരുന്നു ഇത്.
ഹൈബറി എന്നായിരുന്നു ഈ സ്റ്റേഡിയം പരക്കെ അറിയപ്പെട്ടിരുന്നത്.
ദ ഹോം ഓഫ് ഫുട്ബോൾ എന്ന വിളിപ്പേരിലും അറിയപ്പെട്ടിരുന്നു.
അവലംബം പുറംകണ്ണികൾ Arsenal Stadium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആഴ്സ്റ്റാനോസോറസ് ഇംഗ്ലീഷ് വിലാസം https://ml.wikipedia.org/wiki/Arstanosaurus
ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് ആഴ്സ്റ്റാനോസോറസ് .
ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്.
ഫോസ്സിൽ കണ്ടു കിട്ടിയിടുള്ളത്  ഖസാഖ്സ്ഥാനിൽ നിന്നുമാണ്.
പേരിന്റെ അർഥം അസ്ട്രൻ പല്ലി എന്നാണ് .
ചിമിറ
1982 ല്  ആദ്യമായി കിട്ടിയ ഫോസ്സിൽ ഒരു താടി എല്ലും ഒരു തുട എല്ലും ആണ് .
ഹോലോ ടൈപ്പ്  (AAIZ 1/1).